Letisko Nikolu Teslu Belehrad

Letisko Nikolu Teslu Belehrad (srb. Аеродром Никола Тесла Београд/Aerodrom Nikola Tesla Beograd), (IATA: BEG, ICAO: LYBE) je medzinárodné letisko nachádzajúce sa 12 km od centra srbského hlavného mesta Belehrad. Je známe tiež ako Letisko Surčin, a to vďaka štvrti Surčin, v ktorej sa nachádza. Letisko bolo pomenované po svetoznámom srbskom fyzikovi Nikolovi Teslovi. Národná letecká spoločnosť Srbska, Air Serbia, využíva toto letisko ako základňu. História Belehradské letisko bolo otvorené v roku 1927. V roku 1928 začali srbské aerolinky Aeroput z letiska prepravovať prvých cestujúcich. Do začiatku druhej svetovej vojny využívali letisko aj spoločnosti Air France, KLM a British Airways. Počas druhej svetovej vojny bolo letisko obsadené nemeckou armádou. Koniec vojny V roku 1944 bolo letisko zrenovované a do konca vojny bolo používané Juhosláviou a Sovietskym zväzom. Civilná doprava bola opäť zavedená v roku 1945. V roku 1947 začala letisko používať opäť Jat Airways a JUSTA. S nástupom prúdových dopravných lietadiel sa belehradské medzinárodné letisko stávalo čoraz viac používanejším. Aerolínie a destinácie Pravidelné linky Charterové lety Nákladná doprava Zdroj Tento článok je čiastočný alebo úplný preklad článku Letiště Bělehrad na českej Wikipédii.